**Výdajňa školskej jedálne**

**Informácie o stravnom**

Od 04. apríla 2018 sa na základe rozhodnutia Rady školy ZŠ s MŠ sv. Jána Pavla II., Osloboditeľská 27, 831 07 Bratislava a so súhlasom Arcibiskupského školského úradu, Špitálska 7, Bratislava novým zriaďovateľom a prevádzkovateľom školskej jedálne stáva spoločnosť GLOBAL GASTRO, s.r.o. Hrachova 16/12B, 821 05 Bratislava, IČO: 46 317 287. Uvedená spoločnosť prevádzkuje školskú jedáleň už od 04. 04. 2018.

**Číslo telefónu do školskej jedálne:  0914 109 109**

**Informácie k plateniu stravného:**

Stravné uhradíte na **číslo účtu -IBAN: SK307500 0000 00402564 4230**

**Suma za mesačné stravné:**

1. stupeň: 30,00 € (1.-4. ročník)

2. stupeň : 32,00 € (5. – 9. ročník )

MŠ: 42,00 €

**Cena obedov:** 1. stupeň - 1,50 €

2.stupeň - 1,60 €

MŠ – 2,60 € /2,10 € platí rodič a 0,50 € dotuje škola za MŠ /.

Pri platbe stravného **je nutné** zadať **variabilný symbol žiaka a účel platby – jej popis - meno žiaka a trieda - ročník.**

Stravovací systém si vyžaduje platbu stravného **dopredu (do 25. dňa v danom mesiaci musí byť uhradená platba, napr. v máji na jún a v auguste na september, atď...)** mesačne formou **trvalých príkazov (TP**), alebo prostredníctvom **Internet bankingu**. Pravidelný stravník má uhradiť 10 platieb za školský rok. **Platba poštovou poukážkou nie je možná!**

**Je potrebné si uvedomiť, že prevod peňazí medzi bankami trvá niekedy až dva pracovné dni, z toho dôvodu Vás žiadame o včasné zasielanie úhrad.**

**V mesiacoch jún a júl** **je nutné platbu stravného zrušiť**! **Poslednú platbu** je potrebné vykonať **do 25. mája** v kalendárnom roku (je to platba za jún).

**Preplatok stravného – vyúčtovanie sa robí na konci školského roku. Nízke preplatky sú prevedené do nasledujúceho školského roku.**

**Stravníci sa preukazujú vo výdajni stravy priložením čipového kľúča ku zariadeniu, ktoré ohlási vydávajúcemu kuchárovi, či je daný stravník prihlásený v ten deň na stravu a má zaplatené, druh a veľkosť porcie.**

**Čipový kľúč dostanú žiaci od triednych učiteľov. Zapožičanie čipového kľúča stojí 5,00 €.**

**Stratu čipového kľúča je potrebné neodkladne nahlásiť vedúcej ŠJ a v kancelárii školy z dôvodu zablokovania odberu neoprávnenou osobou. Tiež je nutné zakúpiť ihneď nový čip. Pôvodný čip bude potom automaticky zablokovaný na odber stravy. Zakúpiť si ho môžete v kancelárii školy.**

Žiakom, ktorí ukončia školskú dochádzku, po vrátení čipového kľúča bude vrátených 5,- eur *(samozrejme, ak čipový kľúč nebude poškodený*).

**Odhlášky** obedov sa vykonávajú do **730 hod**. v daný deň prostredníctvom IZK (internetovej žiackej knižky) alebo telefonicky na čísle **0914 109 109**. **Prístupové údaje pre IZK si môžete vyžiadať pre žiakov ZŠ od p. zástupkyne ZŠ /týka sa to tých, ktorí stratili prihlasovacie údaje do IZK/ a pre MŠ od p. zástupkyne MŠ**, respektíve zákonný zástupca nového žiaka dostane v prvý vyučovací deň.

**Ak žiak odchádza zo školy počas školského roka, alebo preruší stravovanie, je vždy potrebné odhlásiť stravu!!**

Školské výlety, lyžiarsky výcvik, ŠVP, choroba a iné: **Je povinnosťou stravníka (zákonného zástupcu) odhlásiť sa zo stravy vo vlastnom záujme, neodhlásená strava bude započítaná tak, ako keby bola vydaná.**

V prípade neprítomnosti v škole posledné 3 dni pred vianočnými a letnými prázdninami, prosíme odhlásiť tieto obedy 3 dni pred stanovenými prázdninami.

Výdaj obedov je od 11.45hod.

Kontakt na p. vedúcu výdajne ŠJ: **0914 109 109**.

Bratislava, 23. máj 2017

Vedúca ŠJ, p. Kobeščáková